Twitter

„X“ – nemokama mikrotinklaraščių bei socialinių tinklų paslauga, leidžianti jos vartotojams siųsti ir skaityti trumpus įrašus (). Šis socialinis tinklas buvo sukurtas 2006 m., o jo idėją sumanė Džekas Dorsis, o Evanas Viljamsas iš pradžių didžiąja dalimi finansavo verslą.Financial Times: Flaws and feuds helped Twitter fly the nestBloomberg Game Changers: Twitter

2023 m. visame pasaulyje „X“ naudojosi daugiau kaip 666 mln. aktyvių vartotojų.

„X“ yra vienas iš 10 lankomiausių interneto puslapių pasaulyje. O prie to žymiai prisidėjo sparčiai augantis „X“ žinučių skaičius. Pavyzdžiui, „Twitter“ pranešimų kiekvieną dieną 2010 m. buvo nusiunčiama tik 50 mln. o 2013 m. šis skaičius išaugo iki 500 mln.LHV bankas: Twitter IPO 

2022 m. balandžio 25 d. įmonės valdyba sutiko už 44 milijardus JAV dolerių parduoti „Twitter“ Ilonui Maskui. Šis pardavimas buvo patvirtintas 2022 m. spalio 27 d.

2023 m. birželio 5 d. organizacijos vadove paskirta Linda Yaccarino.

2023 m. liepos 23 d. E. Maskas paskelbė, kad „Twitter“ keičia savo logotipą į „X“ ženklą.Twitter changes logo to ‘X’, replacing blue bird symbol

 Ypatumai 

„Sučiulbėjimas“, „sučirenimas“ () – tekstinė iki 280 (iki 2017 m. 140) simbolių žinutė, parodoma autoriaus puslapyje ir nusiunčiama jo prenumeratoriams, dar žinomiems kaip sekėjai (). Autoriai gali apriboti žinučių matomumą iki savo draugų rato arba leisti žinutes matyti visiems. Vartotojai gali siųsti ir gauti žinutes per „X“ svetainę, SMS arba išorines programas. Nors pati paslauga nemokama, žinučių gavimas per SMS yra mokamas – kainos nustatytos paslaugų tiekėjų.

140 simbolių limitas buvo nustatytas siekiant suderinamumo su SMS žinutėmis. Toks apribojimas į „X“ svetainę atnešė sutrumpinimus, kurie iki tol paprastai buvo naudojami tik SMS žinutėse. Limitas taip pat paskatino nuorodų trumpinimo svetainių naudojimą (pvz., tinyurl.com, bit.ly). Dabar „X“ automatiškai sutrumpina visas nuorodas su savo nuorodų trumpinimo paslauga t.co.

Pagrindiniai „X“ skiriamieji bruožai, nors jie ir prigijo iš interneto pasikalbėjimo kultūros – @ bei # ženklai – buvo įvesti pačių vartotojų ir tik vėliau tapo oficialia „X“ paslaugų dalimi. @ ženklas skirtas atsakyti kitam „X“ naudotojui arba juos paminėti buvo oficialiai įvestas 2007 m. gegužės mėnesį, o # ženklas (grotos) skirtas pažymėti raktažodžius bei temas – žodžių junginiai, kurie rašomi neatskirai – buvo įvestas 2009 m. liepos mėnesį. Pranešimo persiuntimo pasirinktis () taip pat atsirado tik vėliau, 2009 m. lapkričio mėnesį.Quartz: The first-ever hashtag, @-reply and retweet, as Twitter users invented them

 Literatūra 
 Hatching Twitter: A True Story of Money, Power, Friendship, and Betrayal

 Išnašos 

 Nuorodos 
Oficiali svetainė

Kategorija:Socialiniai tinklai
Kategorija:Tinklaraštija
Kategorija:JAV įmonės